kardosdrur/scandi-wiki huggingface dataset:
Stadium

Stadium er en svensk detailhandelskæde, der sælger sportsartikler. Hovedkontoret og centrallageret ligger i Norrköping, hvor den første butik, der i begyndelsen hed Spiralen Sport, lå. Firmaet blev grundlagt i 1974 og har i 2008 ca. 115 butikker i Sverige, Danmark . Tyskland og Finland. Stadiumkoncernen driver også tre butikker i Stockholm, Göteborg og Åre under varemærket Red Devil.

I marts 2007 åbendes flagskibet Stadium XXL i industriområdet Sisjö i Göteborg. Det er med sine 4.000 km² Nordens største sportsvarehus.

Stadium i Danmark 
Pr. 26. januar 20166:

Noter

Ekstern henvisning 

 Stadiums hjemmeside 

Sportsforretningskæder i Danmark
Etableret i 1974
Norrköping
Detailvirksomheder fra Sverige
Niels Brock (ridder)

Niels Brock (senior) til Hylke (ved Skanderborg) søn af N.N. Brock og var en nevø af biskop Jens Assersøn i Aarhus. Niels Brock var mistænkt for medvirken i kong Eriks drab, men sluttede sig siden til Erik Menveds omgivelser og yngre rådgivere.
Niels Brock nævnes i et kongebrev skrevet i Randers i 1293 og var på dette tidspunkt medlem af rigsrådet.
Året efter (1294) ejede han den gård i Roskilde, hvor kongemorderen Rane Jonsen blev fanget.

I 1302 testamenterede han sit gods i Hylke til Ring Kloster, og i 1303 var han høvedsmand på Skanderborg og fik på dette tidspunkt overdraget ejendomsretten til en gård i Horsens af sin morbroder bispen, blev i 1304 på danehoffet i Nyborg beskikket til at påligne skatter i Aarhus Stift, ligesom han også blev betroet til sammen med biskop Christiern i Ribe og tre andre herremænd at lade Thords Artikler oversætte og revidere. Han fulgte kongen i 1308 på dennes rejse til Sverige, men han afbrød sin rejse og rejste hjem uden orlov (skal have røbet rigets hemmeligheder og søgt at få hæren til at forlade kongen).

De følgende år var han en af hovedmændene sammen med hr. Johannes Pape bag ophidselsen af de jyske bønder, hvilket førte til bøndernes opstand, hvorefter kongen i 1313 anlagde sag mod dem og deres medskyldige i Horsens, og året efter blev Niels Brock dømt som landsforræder ved Viborg Landsting, hvor han dømtes til fortabelse af liv og gods, hvorefter han flygtede til Sverige og sluttede sig til kongens oprørske bror hertug Christoffer, og han nævnes i 1316 og 1318 som dennes råd. Efter kong Christoffers tronbestigelse blev Niels Brock på ny rigsråd og kaldes i 1323 hr. Niels Brock af Horsens og nævnes i 1326 i hertug Valdemars håndfæstning. Han fik 1329 Sythingholm i pant af præsten i Nybøl, hr. Jakob.

Niels Brock levede endnu i 1330, hvor han gav en del gods i Hads Herred til Ring Kloster.

Niels Brock var en ustyrlig og lovløs herre, der af kong Erik beskyldtes for gentagne gange at have holdt til med kongemorderne, at have brugt til egen fordel disses til kronen fradømte gods, at have ihjelslået Palne Præst i hans eget hus og så fremdeles.

Børn 
 Peter (Peder) Nielsen Brock til Magelund og Kiltorp
 Unge Niels Brock til Hikkebjerg, Bregenholm, Nielstrup og Fårevejle (Han var formodentlig slægtens sidste mand).

Kilder 

 
 
 Suhm, Historien af Danmark XI og XII.

Rigsråder fra Danmark
Niels
Danskere i 1300-tallet
Per Neble

Per Neble (28. marts 1937 i Nykøbing Falster – 13. september 2004) var en dansk billedkunstner Bosat i Randers 1959-1997, herefter i København. Uddannet vinkyper, som kunstner var han autodidakt. Gift med Lis Hansen (født 23. juni 1937 – død 21. januar 1993). To børn Janine Neble (født 23. juni 1963) og Mads Neble (født 13. maj 1970).

Offentlige udsmykninger 
 Ballerupsløjfen , Centrumgaden, Ballerup 1985.
 Frederikshavnerbolten, Gågaden, Frederikshavn 1986.
 Et Randersspil, Slotspladsen, Randers 1987.
 En hilsen til universet, Dukadan, Kristrup, Randers 1987.
 The New Museum, Justesens Plæne, Randers 1987.
 Platan med leverpostej og neon, Ingeniørhøjskolen, Århus 1990-91

Repræsenteret 
 ARoS Århus Kunstmuseum
 Fyns Kunstmuseum
 Randers Kunstmuseum
 Nordjyllands Kunstmuseum

Udvalgte udmærkelser 
 Eckersberg Medaillen 1992 med begrundelsen: "Per Neble er som kunstner uforudsigelig. Hans arbejde med udsmykning, skulpturelle objekter og installationer er aldrig entydige, men afspejler Per Nebles konsekvente holdning til at tage problemstillinger op på nye og overrsakende måder. Hans humor gør værket tilgængeligt – det lukker os ind og møder os med en problematiserende åbenhed. For sit stadigt provokerende arbejde udmærkes Per Neble med Eckersberg Medaillen".
 Statens Kunstfonds livsvarige ydelse  1993.

Stillinger og hverv 
Medlem af censurkomiteen for Kunstnernes Efterårsudstilling 1971-72. Medlem af censurkomiteen for Kunstnernes Påskeudstilling 1972-73, 1980. Medlem af Akedemirådets og Kunstnersamfundets Jury 1994.

Kunstnere fra Danmark
Billedhuggere fra Danmark
Danskere i 1900-tallet
Kunstnere på finansloven (afdøde)
Personer fra Nykøbing Falster
Modtagere af Eckersberg Medaillen
Personer i Kraks Blå Bog (afdøde)
Modtagere af Ole Haslunds Kunstnerfonds legat
Thords Artikler

Thords Artikler er navnet på
på en jysk retsoptegnelse fra Erik Menved’s
tid, der dels er overleveret i en latinsk tekst,
som åbenbart er originalen, dels i flere
kortere og længere danske tekster, der er yngre
og må betragtes som oversættelser og udtog
af den latinske. Tidspunktet for artiklernes
tilblivelse fremgår af, at de omtaler Erik Klipping som død, samt af, at de nævnes i en
rigslov af 1304, hvor det bestemmes, at der skal
nedsættes en kommission, som skal oversætte
dem fra latin til dansk og udvælge de
nyttigste af dem og forelægge kongen disse til
stadfæstelse på det følgende danehof.
Sandsynligheden taler dog for, at kun den første
halvdel af artiklerne forelå, da loven af 1304 blev
udsendt, og at resten først er udarbejdet
senere, dog snarest straks efter, for at også de
kunde blive inddragne under kommissionens
overvejelser. Thords Artikler havde uden tvivl i 1304 kun
karakteren af en privat optegnelse, og om de
nogen sinde er blevet stadfæstede af kongen,
således som det dengang stilledes i udsigt,
vides ikke bestemt; dog findes der en
efterretning om, at de skal være blevet stadfæstet
af en kong Valdemar. Forfatteren er vistnok en
mand ved navn Thord Litle, der levede under
Erik Menved og var medlem af den i 1304
nedsatte kommission; tidligere er Thord Degn blevet anset for forfatter, men han levede
for sent til at kunne være det. Forfatteren skal
ifølge overskriften til artiklerne have været
landsdommer i Viborg, og dette stemmer godt
med hele retsoptegnelsens karakter, der netop
gør det sandsynligt, at den er foretaget af en
mand i en sådan stilling. En del af
forskrifterne hviler vel på lovbestemmelser, men
mange er rimeligvis fastslåede gennem
landstingets praksis, og andre var måske ved
optegnelsen at anse som blotte forslag til
forandringer i og tillæg til den gældende ret. Thords artikler,
der tæller nær ved 100 kapitler, er en meget
vigtig kilde for den danske retshistorie, ikke
mindst, fordi der i øvrigt kun haves få
oplysninger om retsudviklingen i århundrederne
nærmest efter landskabslovene.

Eksterne kilder og henvisninger 
 Efter tekst af P. J. J. i Salmonsens Konversationsleksikon på Projekt Runeberg.

Retshistorie i middelalderen
Salmonsens
Pampers

Pampers er et varemærke for bleer, der ejes as den amerikanske koncern Procter & Gamble. Pampers blev grundlagt i 1959 i New York af Vic Mills. Pampersbleer fås i forskellige størrelser og typer til barnets forskellige alderstrin og færdigheder.

  

Hygiejneartikler
Etableret i 1959
Mærker
Procter & Gamble
Trent

Trent har flere betydninger:

 Trent (flod) – er en flod i England
 Trent (Rügen) – er en kommune på Rügen i Tyskland
Renault FR1

Renault FR1 (type SFR112) var en turistbus bygget af det tidligere Renault Bus. Det var den første bus med skivebremser foran.

Historie 
Renault V.I. (senere Renault Trucks) blev oprettet i 1978 efter fusionen med Saviem-Berliet, som fandt sted i 1974 hvor Berliet blev integreret i Renault-koncernen. Begge fabrikanter arbejdede selvstændigt frem til 1976, hvor de fusionerede.

De første prototyper til den senere FR1 blev bygget mellem 1981 og 1982. RVI ved Villiers-Saint-Frédéric testede disse prototyper, inden de blev sendt til Nordafrika. FR1 blev det største projekt for RVI.

Prototyperne udviste nogle få forskelle i forhold til de serieproducerede modeller, f.eks. ventilationshullerne som dog kom på efterfølgeren Iliade.

Forlygterne på FR1 var hentet fra Peugeot 604, og var også monteret på flere andre busser som f.eks. CBM LMC 12 b.

Som noget nyt introducerede Renault modellen i tre længder og to højder. Den forhøjede version var udstyret med en rude mellem luftindtaget og døren.

Officiel introduktion 
I juli 1983 blev der offentliggjort billeder, inden den officielle præsentation fandt sted den 7. november samme år ved Renaults hovedkvarter i Boulogne-Billancourt. Kunder og journalister var inviteret til denne dag. Produktionen startede i januar 1984.

Den oprindelige version af FR1 
Den oprindelige FR1 kunne kendes på de horisontale ventilationsåbninger bag på bussen.

Bussen fandtes i tre forskellige længder: 10617 mm, 11381 mm og 11995 mm og to højder. Den havde 53 siddepladser foruden chaufførpladsen.

Chassiset fra FR1 blev også benyttet af andre konstruktører som f.eks. Obradors (ST 315...) og Gangloff (FR1 GTS).

De forskellige versioner i 1994 
 FR1 E
 FR1 T3
 FR1 M340
 FR1 TE
 FR1 TX
 FR1 GTX

Billeder

Motorer 

Motoren var en sekscylindret dieselmotor med turbolader og ladeluftkøler med et slagvolume på 9834 cm³.

Facelift og navneændring 

Den oprindelige FR1 blev fremstillet frem til december 1996, hvor den fik et facelift og blev omdøbt til Renault Iliade.

I januar 1999 blev Renault Bus solgt til det Fiat-ejede Irisbus. I 2001 blev modellen omdøbt til Irisbus Iliade og fik samtidig nye dieselmotorer med commonrail-indsprøjtning.

Modellen blev herefter produceret frem til 2006, hvorefter den blev afløst af den Iveco-baserede Irisbus Evadys.

Motorer

Identifikation 
Om der er tale om en Euro 1- eller Euro 2-version af FR1, kan aflæses ved hjælp af stelnummeret:
 Euro 1 = VF6SFR11200013001
 Euro 2 = VF6SFR11200014001

De første versioner af Iliade med 340 hk-motoren fortsatte med stelnumre på formen VF6SFR112000xxxxx, ligesom FR1. Dog kunne de kendes på at stelnumrene startede fra 15000. GTX-versionen med 380 hk-motor havde sin egen nummerserie, VF6SFR11500000001. Da produktionen overgik til Irisbus, fik stelnummeret nyt præfiks. Køretøjer produceret af Renault kan kendes på præfikset VF6, mens Irisbus' nummerserier var VNESFR11200200001 hhv. VNESFR11500200001.

Referencer

Eksterne henvisninger 

FR1
Baghjulstrukne biler
Biler introduceret i 1984
Biler fra 1980'erne
Biler fra 1990'erne
Biler med hækmotor
Grove

Grove har flere betydninger:

Steder 
 Grove (Brøndum Sogn) – en bebyggelse i Brøndum Sogn, Skive Kommune
 Grove (Grove Sogn) – en bebyggelse i Grove Sogn, Herning Kommune
 Fliegerhorst Grove, tysk flybase under besættelsen, nu Flyvestation Karup og Karup Lufthavn
 Grove (Schleswig-Holstein) – kommune i Kreis Herzogtum Lauenburg

Personer med efternavnet Grove 
 Carl Frederik Grove (søofficer) (1758-1829) – en dansk søofficer
 Carl Frederik Grove (ingeniør) (1822-1883) – en dansk ingeniør
 Emanuel Rasmus Grove (embedsmand) (1756-1847) – dansk embedsmand
 Emanuel Rasmus Grove (ingeniør) (1812-1871) – dansk ingeniør
 Hans Herman Grove (1814-1866) – dansk søofficer og marineminister
 Heine Grove Ankerdal (født 1968) – dansk skuespiller
 Henning Grove (født 1932) – dansk politiker
 Jake Grove (født 1980) – amerikansk fodbold-spiller
 Peter Frederik Nordahl Grove (1822-1855) – dansk maler og litograf
 Peter Vilhelm Grove (1832-1893) – dansk journalist

Andet 
 Grove (månekrater) – et nedslagskrater på Månen
 grove – flertal af det danske tillægsord grov
 grove – engelsk betegnelse for en mindre skov eller lund; indgår i mange sted- og personnavne
Sikkerhedssele

En sikkerhedssele er en anordning, der sørger for, at passagererne i f.eks. en bil sidder fast i sædet, og ikke flyver ud af forruden eller kommer til skade på anden vis i forbindelse med en ulykke. Der findes flere typer sikkerhedsseler, heraf er trepunktsselen, hvor der er en del af selen, der går hen over skulderen og ned over brystet og en andet del af selen, der går hen over maven. Der er også sikkerhedsseler, der kun går hen over maven. I Danmark er det lovpligtigt at køre med sele på offentlig vej undtagen ved bakning eller under kørsel på parkeringsplads, servicestation, værkstedsområde eller under lignende forhold.

Eksterne henvisninger 
 Færdselsloven

Se også 

 Airbag

Bilsikkerhed
Personlige værnemidler
Øls-Hørby-Døstrup Pastorat

Øls-Hørby-Døstrup Pastorat er et pastorat i Folkekirken i Hobro-Mariager Provsti, Århus Stift. Det ligger i  Mariagerfjord Kommune, Region Nordjylland. 

Pastoratet omfatter de tre sogne Øls Sogn, Hørby Sogn og Døstrup Sogn, der betjenes af én sognepræst. Det er i øjeblikket (pr. 1.12.2009) Anders Tranholm-Bjerg (kirkebogsfører). 

I forbindelse med menighedsrådsvalget 2008 er menighedsrådene for henholdsvis Øls, Hørby og Døstrup sogne lagt sammen til ét meninghedsråd.

Eksterne henvisninger 
 Pastoratets hjemmeside 
 Sogneoplysninger : Øls Sogn – Hørby Sogn – Døstrup Sogn
 Hobro-Mariager Provsti

Pastorater i Århus Stift
Elie Wiesel

Eliezer "Elie" Wiesel KBE (født 30. september 1928 i Sighetu Marmației, Rumænien, død 2. juli 2016) var en jødisk forfatter, professor, politisk aktivist og nobelprismodtager samt overlever efter Holocaust. Han var forfatter til 57 bøger, hvoraf den mest kendte er Night, en erindringsbog, der beskriver hans oplevelser under Holocaust.

Udmærkelser
 Nobels fredspris (1986)
 Ordinul Steaua României
 Presidential Medal of Freedom
 Congressional Gold Medal
 Æreslegionen
 Order of the British Empire

Referencer

Eksterne henvisninger 

 Elie Wiesel  på nobelprize.org
 Interview med Weisel (engelsk) 

Modtagere af Nobels fredspris
Personer fra USA
Personer tildelt Commander of the Order of the British Empire
Nobelprismodtagere fra USA
Cykelbarometer

Et cykelbarometer er et barometer, der tæller antallet af cyklister, der cykler forbi. Det første cykelbarometer i Danmark blev opsat i Odense i 1999. Siden er de blevet etableret i København, Århus, Aalborg, Vejle og Frederiksberg, og de er blevet eksporteret til flere andre lande. Hensigten er at synliggøre cykling og motivere flere til at cykle.

Cykelbarometre kan suppleres med årstotal, vejrinformationer mv. Siden er der kommet er lang række andre elektroniske cykelprodukter på markedet.

Cykling
Pseudosasa

Pseudosasa er en slægt med 2 arter, der er udbredt i Kina, Korea og Japan. Det er flerårige, buskagtige græsser med en tæt og fladedækkende vækst. Jordstænglerne er skællede. De overjordiske skud er oprette til overhængende med furede internodier. Knæene er kun ganske lidt hævede. Sideskuddene sidder 1-3 sammen ved hvert knæ. De er kraftige og oprette med bladskeder, der er lukkede i begyndelsen. Bladene er oprette eller tilbagebøjede og smalt trekantede eller båndformede. Blomsterne er samlet i åbne toppe eller klaser, der er sammensat ef 3-30 småaks. Blomsterne er reducerede og 3-tallige. Frugterne er nødder.

 Japansk Bambus (Pseudosasa japonica)

 Pseudosasa amabilis

Græs-familien
Bambus
Holger Fach

Holger Fach (født 6. september 1962) er en tidligere tysk fodboldspiller – og nuværende træner, senest i FC Augsburg. Som spiller fungerede han oftest som defensiv midtbanespiller, men blev i perioder også brugt i det centrale forsvar. I 1995 vandt han sammen med Borussia Mönchengladbach den tyske pokalturnering.
Han opnåede i øvrigt at spille 5 A-landskampe for det tyske landshold – og var med til at vinde bronze ved de Olympiske Lege i Seoul, 1988. 

I sin periode som spiller fra 1981 til 1999 nåede Holger Fach at optræde i følgende klubber: Fortuna Düsseldorf (1981-1987, 1996-1997 og 1998-1999), Bayer Uerdingen (1988-1991), Borussia Mönchengladbach (1991-1995), Bayer Leverkusen (1995-1996) og 1860 München (1997), mens han som træner ligeledes har været vidt omkring i Tyskland; Bayer Wuppertal (1999-2000), Borussia Mönchengladbach II (2001-2003), Rot-Weiss Essen (2003), Borussia Mönchengladbach (2003-2004), VfL Wolfsburg (2005), SC Paderborn (2007-2008) og altså senest Augsburg (2008-2009).

Fodboldspillere fra Tyskland
Fodboldspillere fra Fortuna Düsseldorf
Fodboldspillere fra Borussia Mönchengladbach
Fodboldspillere fra Bayer 04 Leverkusen
Fodboldspillere fra 1860 München
Fodboldtrænere fra Tyskland
Fodboldspillere fra KFC Uerdingen
Japansk bambus

 
Japansk bambus (Pseudosasa japonica) er en mellemhøj, flerårig græsart med en busket og fladedækkende vækst. Skuddene er oprette til overhængende, og de er glatte og olivengrønne og fint prikkede med vedvarende bladskeder. Afstanden mellem knæene er stor, og der ses en tynd voksring under hvert knæ. Sideskuddene vokser enkeltvis ud fra knæene uden selv at forgrene sig. 

Bladene er aflangt lancetformede, op til 30 cm lange og 4 cm brede. De sidder 5-7 sammen ved enden af sideskuddene. Oversiden er skinnende og mørkegrøn, mens undersiden er sølvagtigt grågrøn. Blomstringen sker med meget lange mellemrum (senest i 1980'erne), og den består af sidestillede toppe, der består af mange småaks med reducerede, 3-tallige blomster. Frugterne er nødder ("korn").

Rodnettet består af krybende, underjordiske stængler og de mange, grove trævlerødder, der skyder frem fra deres knæ.

Højde x bredde og årlig tilvækst: 4,00 x 2,00 m (400 x 50 cm/år), heri dog ikke medregnet skud fra de krybende jordstængler.

Hjemsted 
Arten vokser på Keurusan bjerget i amtet Goseong-gun, som er en del af distriktet Gyeongsangnam-do i Sydkorea, hvor klimaet er mildt og kystpræget, og hvor den vokser i krat og lysninger sammen med bl.a. amursnabelkalla, japansk styraks, kinesisk ene, koreaavnbøg, Polygonatum humile (en art af konval), Rhamnus yoshinoi (en art af korsved), småbladet buksbom, Spiraea pruniflora (en art af spiræa), stivbladet el, thunbergkløverbusk, thunbergfyr og Weigela subsessilis (en art af klokkebusk)

Anvendelse 
De toårige stængler bliver stadigt anvendt til fremstilling af pile, beregnet til traditionel japansk bueskydning - kyudo. Planten bruges desuden som en kompakt, bunddækkende haveplante.

Note 

Græs-familien
Haveplanter
Bunddækkende planter
Bambus
Lasse Kronborg

Lasse Nis-Hansen Kronborg (født 3. april 1986) er en dansk fodboldspiller, der spiller for FC Fredericia.

Karriere 
Kronborg fik sin tidlige fodboldopdragelse i Silkeborg IF, inden han som ungdomsspiller skiftede til Vejle Boldklub. Han spillede mest som reserve i Vejle og nåede op på 35 kampe i Danmarksturneringen, hvor han scorede 2 mål. Lasse Nis-Hansen Kronborg spiller på midtbanen og havde debut for Vejle mod SønderjyskE 4. april 2004.

I 2007 besluttede Kronborg sig for at indstille sin professionelle fodboldkarriere, og begyndte at spille i den lokale klub Hedensted IF i Jyllandsserien. I Hedensted IF debuterede han i 2-0 sejren over Kolding Boldklub den 21. april 2007, hvor Kronborg blev valgt som "Kampens spiller" af sine nye holdkammerater. Kronborg scorede sit første mål for Hedensted i kampen mod Tjørring IF d. 17. maj. Målet blev sat ind direkte på frispark til udligning til 1-1, hvilket blev kampens resultat. Han nåede dog kun at spille 10 kampe for Hedensted IF, inden HB Køge meldte sig på banen. Her fandt Kronborg igen glæden ved at spille fodbold, og han havde stor andel i HB Køges oprykning til landets bedste række i 2009.

Den 3. juni 2014 meddelte Vejle Boldklub på deres hjemmeside, at klubben ikke ville forlænge kontrakten med Lasse Kronborg, der dermed sluttede sin tid i klubben.

Den 1. juli 2014 skiftede Lasse til FC Fredericia.

Referencer 

Fodboldspillere fra Danmark
Fodboldspillere fra Vejle Boldklub
Fodboldspillere fra Herfølge Boldklub
Fodboldspillere fra HB Køge
Fodboldspillere fra Vejle Boldklub Kolding
Fodboldspillere fra FC Fredericia
Carnage

Carnage var et svensk dødsmetal-band, som blev dannet i 1988 af Michael Amott og Johan Liiva. Gruppen begyndte oprindeligt som et grindcoreband, men skiftede hurtigt stil til dødsmetal, og nåede at udgive et album, inden de i 1991 gik i opløsning. Trods Carnages korte karriere havde de stor indflydelse på etableringen af den svenske dødsmetal scene. Efter opløsningen dannede medlemmerne senere Dismember og Arch Enemy.

Diskografi 
 1989: The Day Man Lost (demo)
 1989: Live in Stockholm (EP)
 1989: Infestation of Evil (demo)
 1990: Dark Recollections

Medlemmere 
 Michael Amott – Guitar (1988-1991)
 Matti Kärki – Vokal (1989-1991)
 Fred Estby – Trommer (1989-1991)
 David Blomqvist – Guitar (1989-1991)
 Johnny Dordevic – Bas (1989-1991)
 Johan Liiva – Bas, vokal (1988)
 Jeppe Larsson – Trommer (1988)

Fodnoter

Eksterne henvisninger 
 Carnage på MySpace (hyldestside)

Metalgrupper fra Sverige
Dødsmetalgrupper
Musikgrupper fra 1988
Ringkøbing Biograf



Introduktion 
Ringkøbing Biograf, tidligere Ringkøbing Biografteater, Ringkøbing Bio og Kosmorama, ligger i Ringkøbing. Ringkøbing Biograf er en af Danmarks ældst fungerende biografer. Biografen blev etableret i 1909 og kunne i 2009 fejre 100 års jubilæum som den eneste biograf i verden placeret på samme lokation i 100 år.

Ringkøbing Biograf blev grundlagt i 1909 af Frede Skaarup og havde til huse i "Nørrehus" i Ringkøbings gågade. Senere på året, kom elektroinstallatør L. P. Hansen til Ringkøbing og overtog Ringkøbing Biograf (dengang Kosmorama).

Den første film 
Den første film vist i Ringkøbing Biograf (dengang Kosmorama) var Den Lille Hornblæser. En dansk stumfilm instrueret af Eduard Schnedler-Sørensen i 1909. Det originale program er udstillet i Ringkøbing Biograf i dag.

Nye lokaler og digitalisering 
I oktober 2011, flyttede Ringkøbing Biograf ind i bygningen "Borgen" Nygade 30. I forbindelse med flytningen fik man en sal 2 med 59 sæder. Sal 1 blev digitaliseret men digital projektor og 3D fremvisning.

I sal 2 anvendte man den gamle 35mm fremviser fra den gamle biograf helt indtil 2013, hvor sal 2 også blevet digitaliseret - dog uden 3D.

Drevet af lokale ildsjæle 
Biografen startede som en familievirksomhed i 1909, men da Flemming Pedersen døde, ville hans hustru Vera Pedersen lukke biografen. En gruppe af lokale frivillige fra Ringkøbing, overtog derfor driften af biografen i 1999 og driver stadig biografen den dag i dag.

Det er de lokale ildsjæle der sørger for at der stadig vises biograffilm i Ringkøbing, den dag i dag.

Kilder 
 Artikel i Dagbladet Ringkøbing-Skjern
 Ringkøbing Biograf
 Ringkøbing Lokalhistoriske Arkiv

Biografer i Danmark
Bio
Bio
Etableret i 1909